《雁字和彭禹峰先生韵 其一》
清代·吴孟坚

飞来阵阵满天逋，一幅江山似墨涂。戢翼隐藏河洺数，冲天画破卦爻图。

惯逢风雨惊三峡，素逞烟云驾五湖。不是龙蛇行纸上，乾坤何事为泥污。

作者简介：（1635—?）江南贵池人。字子班。父吴应箕，尝与复社诸生揭帖讨阮大铖，清兵入关，举义殉难。孟坚守父志，尚气节，好交游。搜辑刊行亡父遗作《启祯两朝剥复录》、《留都见闻录》。康熙五十二年，作《复社姓氏序略》，年已七十八。有《偶存草》、《雁字和韵诗》等。